### NN 30/2025 (21.2.2025.), Pravilnik o izmjenama i dopunama Pravilnika o strukturi, sadržaju, načinu i rokovima dostave godišnjih financijskih izvještaja i revizorskog izvješća, financijskih izvještaja za razdoblja tijekom godine te primjeni kontnog plana za središnji depozitorij vrijednosnih papira

Hrvatska agencija za nadzor financijskih usluga

316

Na temelju članka 581. stavaka 7., 8. i 9. Zakona o tržištu kapitala (»Narodne novine« broj 65/18, 17/20, 83/21, 151/22 i 85/24) te članka 18. stavka 14. i članka 77. stavka 4. Zakona o računovodstvu (»Narodne novine« broj 85/24 i 145/24) Hrvatska agencija za nadzor financijskih usluga na sjednici Upravnog vijeća održanoj 19. veljače 2025. donosi

PRAVILNIK

O IZMJENAMA I DOPUNAMA PRAVILNIKA O STRUKTURI, SADRŽAJU, NAČINU I ROKOVIMA DOSTAVE GODIŠNJIH FINANCIJSKIH IZVJEŠTAJA I REVIZORSKOG IZVJEŠĆA, FINANCIJSKIH IZVJEŠTAJA ZA RAZDOBLJA TIJEKOM GODINE TE PRIMJENI KONTNOG PLANA ZA SREDIŠNJI DEPOZITORIJ VRIJEDNOSNIH PAPIRA

Članak 1.

U Pravilniku o strukturi, sadržaju, načinu i rokovima dostave godišnjih financijskih izvještaja i revizorskog izvješća, financijskih izvještaja za razdoblja tijekom godine te primjeni kontnog plana za središnji depozitorij vrijednosnih papira (»Narodne novine« broj 91/19., 48/22. i 155/22) u članku 2. iza točke 2. dodaje se nova točka 3. koja glasi:

3. Zakon o računovodstvu je Zakon o računovodstvu (»Narodne novine« broj 85/24 i 145/24)

Dosadašnje točke 3., 4., 5. i 6. postaju točke 4., 5., 6. i 7.

Članak 2.

U članku 3. stavku 1. riječi: »o tržištu kapitala« brišu se.

U stavku 2. iza riječi: »članice« dodaju se riječi: »(»Narodne novine« broj 91/19, 144/21 i 146/22)«.

Članak 3.

U članku 4. stavku 1. točki 1. iza riječi: »položaju« dodaje se riječ: »(bilanca)«.

U točki 2. iza riječi: »dobiti« dodaju se riječi: »(uključujući Račun dobiti i gubitka i ostalu sveobuhvatnu imovinu)«.

U točki 3. riječi: »novčanom toku« zamjenjuju se riječima: »novčanim tokovima«.

U točki 6. riječi: »Godišnje izvješće« zamjenjuju se riječima: »Izvještaj poslovodstva«, broj: »21.« zamjenjuje se brojem: »24.«, a riječi »međuizvještaj rukovodstva« zamjenjuju se riječima »izvještaj poslovodstva«.

U stavku 2. riječi »novčanom toku« zamjenjuju se riječima »novčanim tokovima«, a iza riječi: »stavka 1.« dodaju se riječi: »točke 3.«

Članak 4.

U članku 6. stavku 1. riječi: »godišnje izvješće« zamjenjuju se riječima »izvještaj poslovodstva«.

U stavku 2. riječi: »međuizvještaj rukovodstva« zamjenjuju se riječima: »izvještaj poslovodstva«, a riječi: »izvještaji za međurazdoblje« zamjenjuju se riječima: »izvještaji za razdoblje tijekom godine«.

U stavku 3. iza riječi: »godišnje« briše se riječ: »financijske«, a riječ »međurazdoblje« zamjenjuje se riječima: »razdoblje tijekom godine«.

U stavku 4. iza riječi: »godišnjih« briše se riječ: »financijskih«, a iza riječi: »godišnje« briše se riječ: »financijske«.

U stavku 5. riječi: »međurazdoblje« zamjenjuju se riječima: »razdoblje tijekom godine«.

Članak 5.

U PRILOGU I. uz Pravilnik, obrasci »Izvještaj o financijskom položaju na dan, IZVJEŠTAJ O NOVČANOM TOKU (INDIREKTNA METODA) za razdoblje i IZVJEŠTAJ O PROMJENAMA KAPITALA za razdoblje« zamjenjuju se novim obrascima koji su prilog ovog Pravilnika i njegov su sastavni dio.

U obrascu »Izvještaj o financijskom položaju na dan« mijenja se naslov obrasca koji glasi: »IZVJEŠTAJ O FINANCIJSKOM POLOŽAJU (BILANCA) na dan«.

U obrascu »Izvještaj o sveobuhvatnoj dobiti za razdoblje« mijenja se naslov obrasca koji glasi: »IZVJEŠTAJ O SVEOBUHVATNOJ DOBITI (UKLJUČUJUĆI RAČUN DOBITI I GUBITKA I OSTALU SVEOBUHVATNU IMOVINU) za razdoblje«.

U obrascu »IZVJEŠTAJ O NOVČANOM TOKU (INDIREKTNA METODA) za razdoblje« mijenja se naslov obrasca koji glasi: »IZVJEŠTAJ O NOVČANIM TOKOVIMA (INDIREKTNA METODA) za razdoblje«.

U obrascu »IZVJEŠTAJ O NOVČANOM TOKU (DIREKTNA METODA) za razdoblje« mijenja se naslov obrasca koji glasi: »IZVJEŠTAJ O NOVČANIM TOKOVIMA (DIREKTNA METODA) za razdoblje«.

ZAVRŠNA ODREDBA

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/02
 Urbroj: 326-01-70-72-25-1
 Zagreb, 19. veljače 2025.

Predsjednik
 Upravnog vijeća
 dr. sc. Ante Žigman, v. r.

![](/files/_web/sluzbeni-dio/2025/133224/images/7276.jpg)

![](/files/_web/sluzbeni-dio/2025/133224/images/7268.jpg)

![](/files/_web/sluzbeni-dio/2025/133224/images/7261.jpg)

![](/files/_web/sluzbeni-dio/2025/133224/images/7254.jpg)

![](/files/_web/sluzbeni-dio/2025/133224/images/7246.jpg)

![](/files/_web/sluzbeni-dio/2025/133224/images/7238.jpg)

![](/files/_web/sluzbeni-dio/2025/133224/images/7231.jpg)

![](/files/_web/sluzbeni-dio/2025/133224/images/7223.jpg)